open-index/open-wikipedia-markdown huggingface dataset:
Abramikas

;Abramikas
* Viktoras Abramikas – futbolininkas;
;Abramikienė
* Vilija Aleknaitė Abramikienė – muzikė, politikė, Seimo narė.

Pavardė iš Kauno. Giminiška . *Abram, Abramyatis, Abramento, Abrame, Abrami* ir pan. – būdinga žydiška pavardė.

## Šaltiniai
Kerinai

**Kerinai** (arba ***Kerai, Rusinai***) – buvęs kaimas Klaipėdos rajono savivaldybėje, 5 km į vakarus nuo Dovilų, Birbinčių kalvyno pakraštyje. Dabar rytinė Kiškėnų kaimo dalis.

## Etimologija

Vardo kilmė: iš pavardės *Ker(a)s*, kuri gausiai paliudyta, ypač šiaurinėje Klaipėdos krašto dalyje. Kaimo vardo formą *Kerinai* atstato Pėteraitis, matyt, remdamasis vok. formomis *Kerren* ir pan., tačiau Fenclau nurodo, kad vok. *Kerren* yra asmenvardžio *Kers *genityvo forma, taigi nėra pagrindo atstatyti asmenvardžio formos **Kerinas*, juolab kad tokios nepatvirtina jokie šaltiniai, o forma *Kerrs* gausiai paliudyta. Pavardė sietina su  ‚kelmas su šaknimis‘,  ‚vešlūs plaukai, kupeta‘, *ķergalvis* ‚susivėlusiais plaukais‘ ir pan., šaknies paplitimo plotas Latvijoje rodo galimą kuronizmą.

## Istorija

Vietovė vokiškai pavadinta sujungus Kerinus, Grauzdus () ir Kalnuvėnus (). II pasaulinio karo metu dar prijungti Galtai, Nausėdžiai, Lėbartų ir Kiškių dvarai. Sovietmečiu kaimas sunyko.

## Gyventojai

## Šaltiniai

## Nuorodos
* 
*
Lūžija

**Lūžija** (arba ***Šiporiai, Šėparija***) – buvęs kaimas Klaipėdos rajono savivaldybėje, 5 km į vakarus nuo Dituvos, šiaurės rytinėje Kuršmarių pakrantėje. Dabar tai pietinė Kairių kaimo dalis, priklausanti brigados generolo Povilo Plechavičiaus poligonui, kuriame įrengta šaudykla.

## Etimologija
Forma *Lūžija* tikriausiai pakeitė senąją formą **Lūžė* ar pan. Vėliau greičiausiai nusistovėjo tradicija vardą *Lūžija* vartoti giriai, o *Šėparija* (*Schäferei*) kaimui vadinti. Priesagos *-ij-* vedinys iš senesnio **Lūžė/-a*?, plg.  ‚miško išvartos, tankmė‘. Pavadinimas *Šėparijà* – iš  ‚avių ganykla‘.

## Istorija

XVIII a. minimas kartu su Stariške. XIX a. viduryje buvo lietuviškas kaimas, XIX a. pabaigoje jį nuo žemyno atkirto Karaliaus Vilhelmo kanalas, įkurta pradinė mokykla, vandens matavimo stotis. 1910 m. per kanalą nutiestas Lūžijos–Mickų kelias, rytiniame krante prie kelio į Mickus įkurta girininkija. Sovietmečiu kaimas sunaikintas.

## Gyventojai

## Šaltiniai

## Nuorodos
*
Stariškė

**Stariškė** – buvęs kaimas Klaipėdos rajono savivaldybėje, 6 km į šiaurės vakarus nuo Dituvos, šiaurės rytinėje Kuršmarių pakrantėje. Dabar tai Kairių kaimo dalis, esanti Klaipėdos miesto pietiniame paribyje ir priklausanti brigados generolo Povilo Plechavičiaus poligonui. Rytuose eina Karaliaus Vilhelmo kanalas, už kurio įrengti Klaipėdos vandenvalos įrenginiai. Buvusiame Kliošių–Stariškių vieškelyje išlikęs Kliošių tiltas.

## Istorija

Minima nuo 1737 m. kaip Staro apgyvendintas šatulinis viensėdis. XIX a. viduryje suformuota Sudmantų valsčiaus kaimo bendruomenė, 1889 m. įkurta pradinė mokykla. XX a. buvo Stariškės girininkijos dvaro apygarda. Priklausė Klaipėdos žemininkų, nuo 1904 m. – Kairių parapijai. Po II pasaulinio karo užėjus sovietams kaimas sunyko.

## Gyventojai

## Šaltiniai

## Nuorodos
*
Mižeikiai

**Mižeikiai** (arba ***Mišeikiai***) – buvęs kaimas Klaipėdos rajono savivaldybėje, 2 km į pietryčius nuo Jakų, prie kelio , Smeltalės upės pakrantėje. Dabar tai šiaurinė Kiškėnų kaimo dalis, esanti už 1 km nuo rytinės Klaipėdos miesto ribos.

## Etimologija
Pavadinimas kilęs iš pavardės *Mižeikis*, kuri fiksuojama šiame regione ir Kretingalės seniūnijoje. Pavardė *Mišeikis* Klaipėdos krašte nepaplitusi, rašyba su *sch* užfiksuota tik vieną kartą dab. Klaipėdos miesto teritorijoje. Pavardė *Mižeikis* lietuviška, jos kilmė, matyt, sietina su *myž-/miž-* šaknies žodžiais ‚šlapintis‘, ‚nerimtai elgtis‘, ‚bijoti, panikuoti‘, plg. dar *Mižùtis, Mižutáitis* ir pan.

## Istorija

Kaimas kūrėsi prie senojo vieškelio Klaipėda–Dovilai. XVIII a. Smeltalės dešiniajame krante buvo kaimo sodyba, kairiajame – karčema. 1755 m. įkurtas kilmingasis dvaras. XIX a. ties kaimu per upelį pastatytas tiltas. 1906 m. nutiestas siaurasis Klaipėdos–Dovilų geležinkelis, ties kaimu įrengta Mižeikių geležinkelio stotelė. Geležinkelis ėjo Smeltalės slėniu, ties Mižeikiais kirsdamas plentą. 1939 m. prijungti Žužeikiai.

Sovietmečiu vietovė labai pakeista.

## Gyventojai

## Šaltiniai

## Nuorodos
* 
*
Kanevičius

;Kanevičius
* Eugenijus Kanevičius – džiazo muzikantas (kontrabosininkas), kompozitorius;
* Vytautas Kanevičius – politikas, Kazlų Rūdos meras;
;Kanevičienė
* Zinaida Kanevičienė – gailestingoji sesuo, Panevėžio NKVD kankinė.

Pavardė būdingesnė Vilniaus krašte (Vilnius, Musninkai, Druskininkai, Gelvonai). Kildinama iš lenkiškų pavardžių *Kaniowic, Kaniewicz*. *Kanovitz, Kanowitz, Kanovitch* – būdingos žydiškos pavardės (iš *Kahn*).

## Šaltiniai
Laurit Krasniqi

**Lauritas Krasničis** (*Laurit Krasniqi*; g. 2001 m. liepos 14 d.) – Kosovo ir Belgijos pilietybes turintis futbolininkas, kairiojo krašto gynėjas. Rungtyniavo Lietuvoje, priklausė „Panevėžio“ klubui.

## Karjera
Kosove, Ferizajuje gimęs futbolininkas profesionalo karjerą pradėjo Belgijoje. Priklausė Royal Antwerp jaunimo ekipoms, žaidė dublerių komandoje („Young Reds“). Debiutavo pagrindinėje komandoje. 2023–2024 metų sezone nuomos pagrindais buvo paskolintas Kerkradės „Roda“ klubui, žaidusiam Nyderlandų II divizione – Eerste divisie.

### „Panevėžio“ klubas
2025 m. sausio 25 d. oficialiai pranešta, kad futbolininkas atstovaus „Panevėžio“ klubui.

2025 m. kovo 2 d. oficialiai debiutavo klube A lygos rungtynėse prieš FA Šiauliai. Varžovai palaužė panevėžiečius rezultatu 3-1.

2025 m. gegužės 17 d. pelnė pirmąjį savo įvartį A lygos rungtynėse prieš FK Riteriai ir svariai prisidėjo prie panevėžiečių triuškinančios pergalės rezultatu 3-0..

2026 m. vasario 10 d. draugiškose rungtynėse Jelgavoje patyrė kelio kremzlės traumą, buvo atlikta operacija. Tapo žinoma, kad Laurit Krasniqi praleis sezono pradžią.

## Statistika

Spalvų reikšmės:
:  TOPLYGA, A lyga;

## Pasiekimai
;  su FK Panevėžys
* **[[LFF taurė]]s laimėtojas:** 2025 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Serhedas

**Serhedas** – plokščiakalnis, išsidėstęs pietrytinėje Irano dalyje, Rytų Irano kalnų pietuose.

Iš šiaurės vakarų į pietryčius nusidriekęs apie 400 km. Vyraujantis kalnagūbrių aukštis – 2500–3000 m, įdubų – 1500 m. Aukščiausia vieta – Teftano kalnas (4042 m). Būdingas kalnų dykumų ir pusdykumių kraštovaizdis, aukščiau 2000 m – kalnų stepių.

## Išnašos
PR Impact Awards

**PR Impact Awards** – kasmet Lietuvoje Lietuvos komunikacijos asociacijos (LTKA) ir Komunikacijos industrijos asociacijos (KIA) organizuojamas renginys, kurio metu vyksta konferencija, apdovanojami geriausi ryšių su visuomene projektai, renkamas *Metų komunikatorius* ir skiriami kiti apdovanojimai.

## Istorija
Pirmą kartą renginį organizavo 2014 metais LTKA pirmtakė *Lietuvos ryšių su visuomene specialistų sąjunga* (LRVS) ir jis vadinosi *PaRa 2014* .

## Šaltiniai
* Renginio interneto svetainė www.primpactawards.com
Jankaičiai (Klaipėda)

**Jankaičiai** – buvęs kaimas Klaipėdos rajono savivaldybėje, 3 km į pietvakarius nuo Kretingalės. Dabar tai Peskojų kaimo dalis.

## Etimologija

Turėtų būti iš pavardės *Jankaitis*. Neįprasta tai, kad pavardė jokia atpažįstama forma šiuose kraštuose nėra užfiksuota, todėl kelia abejonių, ar kaimas nebus pervadintas iš senesnės pavardės *Janeikis*.

## Istorija

Kaimo žemėse buvo Birutės kalnas, ant jo stovėjo vėjo malūnas. 1895 m. kaimą sudarė Janeikiai () ir Labotakiai (). Jankaičiams priklausė mokyklos sodyba.

## Gyventojai

### Žymūs žmonės
* Kaime gimė Mažosios Lietuvos kultūros ir visuomenės veikėjas, dailininkas Adomas Brakas (1886–1952).

## Šaltiniai

## Nuorodos
* 
*
Išlūžė

**Išlūžė** (arba ***Išlyžė, Išlyžiai***) – buvęs kaimas Šilutės rajono savivaldybėje, 2 km į rytus nuo Lankupių. Dabar tai rytinė Bundalų kaimo dalis.

## Istorija

Kūrėsi kaip kolonija XIX–XX a. sandūroje, kai buvo sausinamos pelkėtos žemumos kairiajame Minijos krante. 1902 m. pastatyta pradinė mokykla. Sovietmečiu kaimas sunaikintas, 1972 m. rugsėjo 27 d. išbrauktas iš sąrašų.

## Gyventojai

## Šaltiniai

## Nuorodos
* 
*
Yanis Azouazi

**Janis Azuazis** (*Yanis Azouazi*; g. 2004 m. gegužės 6 d.) – Maroko ir Prancūzijos futbolininkas, atakuojančio plano žaidėjas, saugas.

## Karjera
Marokiečių kilmės futbolininkas gimė ir užaugo Prancūzijoje, Monpeljė mieste. Karjerą pradėjo „Montpellier“ klube ir atstovavo visų amžiaus grupių komandoms.

2022 m. vasarą pasirašė profesionalią sutartį su „Montpellier“ klubu. Rungtyniavo B ekipoje, o per 41 rungtynes pelnė tris įvarčius ir pasižymėjo 7 rezultatyviais perdavimais.
### FC „Hegelmann“
2025 m. sausio 6 d. tapo žinoma, kad futbolininkas atstovaus Kauno rajono „Hegelmann“ klubui.

2025 m. kovo 1 d. debiutavo A lygos rungtynėse prieš Gargždų „Bangą“. Futbolininkas susitikimą pradėjo ant atsarginių suoelio, o aikštėje pasirodė po keitimo 58 minutę vietoje Carlos Duke.

2025 m. gruodžio 15 d. oficialiai paskelbta, kad „Hegelmann“ klubą paliko trys futbolininkai: Arijus Bražinskas, Yanis Azouazi ir Nikola Džoričius.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai, įvertinimai
; Asmeniniai įvertinimai
* TBA

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Panemunio geležinkelio stotis

**Panemunio geležinkelio stotis** – buvusi stotis Panemunio miestelio šiaurės vakarinėje dalyje, prie buvusio Skapiškio–Suvainiškio geležinkelio. Išlikęs stoties namas – šiuo metu gyvenamasis. Stotis buvo už pusės kilometro nuo Panemunio klebonijos, kadangi tiesiant kelią reikėjo aplenkti Panemunio dvarvietę. Be to, tiesiausias kelias šiuo ruožu ėjo į Vilkolius.

## Istorija

Panemunis buvo V klasės stotis, įrengta I pasaulinio karo metais arba jam pasibaigus. Nors ši stotelė buvo prie Panemunio valsčiaus centro, tačiau jos apkrova ir keleivių kiekis mažėjo, o 1932 m. ji neteko stoties statuso – liko paprasta sustojimo vieta. 1935 m. pastatytas keleivių namas su bagažo skyriumi už 8081 Lt.

1923–1924 m. vietos žydai prisipirko ~1000 m³ rąstų, o žiemą samdyti darbininkai atgabeno juos į Panemunio geležinkelio stotį. 1924 m. vasarą šalia rąstų buvo pastatytas garo variklis medienai pjauti. Tą vasarą garo variklis sprogo, žuvo keli žmonės, tačiau ši nelaimė nesustabdė medienos ruošimo – ji Panemunio stotyje ir toliau buvo kraunama bei gabenama traukiniais į Pandėlį.

## Tvarkaraščiai

1926 m. iš Skapiškio į Panemunį atvykdavo 6:22 (stovėdavo 2 minutes), vakarais grįždavo 20:52 (stovėdavo 5 minutes), 1933 m. – atitinkamai 19:12 ir 21:55, stovėdavo 1 minutę. 1939 m. traukiniai važiuodavo pirmojoje dienos pusėje – atvykdavo 5:38, išvykdavo 12:30, stovėdavo 2 minutes, bet po karo važiuodavo jau popiet – 1954 m. traukinys atvykdavo 14:18, išvykdavo 16:48.

Stotelėje bilietų nebuvo galima įsigyti – bilietus parduodavo traukinio konduktorius. Vietos jaunimas kartais keliaudavo nesusimokėję už bilietus.

## Šaltiniai

## Nuorodos
*
GNX

**GNX** – šeštasis amerikiečių reperio Kendrick Lamar studijinis albumas, išleistas 2024 m. lapkričio 22 d. Įrašas buvo paskelbtas be jokio ankstesnio pranešimo, o vėliau jam pristatyti išleisti trys singlai: „Squabble Up“, „TV Off“ ir „Luther“. Tai – pirmasis atlikėjo albumas, išleistas po išsiskyrimo su „Top Dawg Entertainment“ ir „Aftermath Entertainment“ įrašų kompanijomis.

Albumas susilaukė kritikų pripažinimo ir buvo komerciškai sėkmingas visame pasaulyje. Per pirmąją savaitę JAV parduota per 319 tūkstančių kopijų, debiutuojant pirmojoje „Billboard 200“ reitingo vietoje ir tampant penktuoju atlikėjo įrašu, pasiekusiu šią viršūnę. „GNX“ taip pat pasiekė aukštas daugelio kitų šalių reitingų vietas, tarp jų – ir pirmąsias Lietuvoje ir Jungtinėje Karalystėje.

## Dainų sąrašas

## Kūrybinė grupė
**Muzikantai**

* Kendrick Lamar – vokalas
* Deyra Barrera – papildomas vokalas 
* Ink – pritariamasis vokalas , papildomas vokalas 
* Sam Dew – pritariamasis vokalas , papildomas vokalas 
* Paul Cartwright – styginiai instrumentai , smuikas 
* Caleb Vaughn Smith – styginiai instrumentai 
* Drew Forde – styginiai instrumentai 
* Geoff Gallegos – styginiai instrumentai 
* Giovanna Moraga – styginiai instrumentai 
* Kerenza Peacock – styginiai instrumentai 
* Luanne Homzy – styginiai instrumentai 
* Luke Maurer – styginiai instrumentai 
* Stephanie Payne – styginiai instrumentai 
* Stephanie Yu – styginiai instrumentai 
* Evan Smith – baritoninis saksofonas, tenorinis saksofonas 
* Miles Mosley – bosinė gitara 
* Peter Jacobson – violončelė 
* Amber Wyman – pučiamieji instrumentai 
* Malik Taylor – pučiamieji instrumentai 
* Rickey Washington – pučiamieji instrumentai 
* Ryan Porter – pučiamieji instrumentai 
* Sean Sonderegger – pučiamieji instrumentai 
* Serafin Aguilar – pučiamieji instrumentai 
* Zem Audu – tenorinis saksofonas 
* Chad Jackson – smuikas 
* Marta Honer – smuikas 
* Reiko Nakano – smuikas 
* Tylana Renga – smuikas 
* Yvette Devereaux – smuikas 
* Bobby Hawk – smuikas 

**Techninis personalas**
* Ruairi O'Flaherty – garso dizainas
* Oli Jacobs – garso suvedimas, garso inžinerija
* Jack Antonoff – garso inžinerija
* Johnathan Turner – garso inžinerija
* Laura Sisk – garso inžinerija
* Ray Charles Brown Jr. – garso inžinerija
* Tony Shepperd – garso inžinerija 
* Tony Austin – garso inžinerija 
* Zem Audu – garso inžinerija 

## Išnašos
Pakerių kadagiai

**Pakerių kadagiai** – saugomi krūmedžiai Sartų regioniniame parke, Zarasų rajono savivaldybėje, Pakerių kaime, Vyko ežero šiaurinėje pakrantėje, 3,2 km į pietus nuo Antazavės, 1,8 km į pietryčius nuo kelio . Iš trijų kadagių grupės pastaraisiais metais likę du. Jie auga atokioje vietoje senosiose kaimo kapinėse nežymioje aukštumoje šalia beržyno, atviroje lygioje aikštelėje, pažymėtoje kapinių ženklu, su išlikusiu senu aukštu betoniniu kryžiumi. 

Kadagių grupę sudaro vienas šalia kito augantys paprastieji kadagiai (*Juniperus communis* L.), Aplinkos ministro 2008 m. birželio 4 d. įsakymu Nr. D1-309 paskelbti saugomu botaniniu gamtos paveldo objektu.  

Kamienų apimtys viršija 1 m, o aukštis – iki 7 m. 2015 m. vienas iš kamienų neatlaikė įsismarkavusio vėjo – nulūžo. Likę kamienai yra 1,06 ir 0,90 m apimties bei 6,9 ir 6,7 m. aukščio. Nulaužtam kadagiui buvo rasta vieta Sartų regioninio parko lankytojų centre, kur jis eksponuojamas.

## Taip pat skaitykite

Kiti Lietuvos kadagiai, gamtos paveldo objektai:
* Domantų kadagys (Jurbarko raj.)
* Gaigalinio kadagys (Švenčionių raj.)
* Klauseikių kadagys (Skuodo raj.)
* Kurpiko kadagys (Varėnos raj.)
* Obelų rago kadagiai (Švenčionių raj.)
* Pakuodžiupių kadagys (Panevėžio raj.)

## Šaltiniai

## Nuorodos
* Pakerių kadagiai *pamatyklietuvoje.lt* (trijų kadagių nuotrauka)
Dibba Al-Hisn SC

:: nemaišyti su „Dibba FC“ – futbolo klubu;

**„Dibba Al-Hisn Club“** arba **Dibba Al-Hisn SC** – JAE futbolo klubas iš Diba al Hisn miesto.

## Istorija
Klubas įkurtas 1980 m. Rungtyniavo žemesniuose divizionuose, pateko į Pirmą divizioną, o vėliau pateko į profesionalų lygą.

Nuo 2012–2013 m. rungtyniavo Pirmame divizione. 2023–2024 m. sezone Pirmame divizione liko antroje vietoje ir po sezono buvo perkelti į stipriausią šalies divizioną.

2024–2025 m. sezone rungtyniavo Profesionalų lygoje (I), tačiau liko tryliktoje vietoje iš keturiolikos dalyvių ir iškrito į žemesnį divizioną.

## Pasiekimai
;  **[[UAE Pro League]] (I):**
*  **Čempionai (0):** –

;  **Pirmasis divizionas (II)**:
*  **Nugalėtojai (0):**
*  **Antroji vieta (1):** 2023–2024 m.

## Sezonai

Šaltinis: 

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Garsesni žaidėjai
; Žaidėjai, atstovavę JAE nacionalinei rinktinei
*  Hamdan Ismaeel Al-Kamali, gynėjas;
*  Tareq Ahmed Al-Khaddeim, saugas;
; Užsieniečiai
*  Oussama Haddadi, gynėjas;
*  Ibrahima Cissé, atraminis saugas;
*  Pierre Kunde, saugas;
*  Haythem Jouini, puolėjas;
*  Witi (Witiness Chimoio João Quembo), saugas;

## Išnašos

## Nuorodos
* **Oficiali klubo svetainė**
* SOCCERWAY 
* FLASHSCORE 
* Transfermarkt 
* Globalsportsarchive
Anikas

**Anikas** arba **Alnikas** () – miestelis šiaurės rytų Anglijoje, Nortamberlando grafystėje, Alno upės pietiniame krante, tarp Ševioto kalvų ir jūros, 55 km į šiaurę nuo Niukaslo. Praeina Niukaslo–Edinburgo plentas.

Pagrindinis miestelio objektas – normanų pastatyta Aniko pilis. Nuo 1309 m. ji tapo Persių šeimos rezidencija – vėliau ši giminė tapo Nortamberlando erlais. XVIII a., vadovaujant architektui Robertui Adamui, pilis rekonstruota, įveistas parkas, o 1855 m. Entonis Salvinas gotikinį rūmų interjerą pakeitė renesansiniu. Halno parkas ir Šiaurės Demeznas – buvusių didikų medžioklės plotų liekanos. Taip pat išlikę viduramžių sienų fragmentai su Hotspuro bokštu, Aniko abatijos (1147 m.) vartų namas, XV a. gramatinė mokykla.

## Šaltiniai
Petro apokalipsė

**Petro apokalipsė** – ankstyvosios krikščionybės apokrifas, kuriame daug dėmesio skiriama apdovanojimų ir bausmių, laukiančių amžinybėje, temai.

Pats autorius skelbiasi esąs apaštalas Petras, tačiau kas iš tiesų šį tekstą parašė, neaišku. Manoma, kad kūrinys sukomponuotas II m. e. a. I pusėje. Dabartinius laikus geriausiai išsilaikiusi pasiekė teksto versija Gezo raštu (aptikta 1910 m.).

Šiame apokrife remiamasi kanoninėmis evangelijomis bei Apreiškimu Jonui. Pateikiamas dialogas tarp apaštalo Petro ir Jėzaus, jiedu kalbasi apie tai, kas nutiksią laikų pabaigoje. Petro apokalipsėje raiškiai apibūdinamos kančios, kurias patirs nedorėliai. Kaip teigiama, šių vaizdinių šaltinis galėjo būti orfikų ir pitagoriečių šventieji tekstai. 

## Išnašos
Antiklina

**Antiklina** (iš *anti…* ir  – 'lenkiu') – paprastai pailgo pavidalo Žemės plutos raukšlė, išgaubta aukštyn, sluoksniuotų nuosėdinių arba efuzinių uolienų slūgsojimo forma.

Antiklinos skliautu įvardijama sluoksnių perlinkio vieta, o sparnais – šonai. Priešingai nei sinklinoje, senesnės uolienos slūgso raukšlės vidinėje dalyje (branduolyje), jaunesnės – išorinėje (sparnuose).

Gali būti tiesios, palinkusios, parvirtusios ir gulsčios (pagal ašies padėtį bei sparnų kryptį). Pagal planinę konfigūraciją arba raukšlės ilgio ir pločio santykį taip pat klasifikuojamos į linijines antiklinas (pailgas), brachiantiklinas (ovalias) ir kupolus (apskritas). Pirmųjų ilgis gerokai pranoksta plotį, antrųjų plotis šiek tiek trumpesnis už ilgį, o trečiųjų – tokie pat.

Antiklinose aptinkama  naudingųjų iškasenų – dujų, naftos, druskų.

## Išnašos
Alta (Juta)

**Alta** () – slidinėjimo kurortas Jungtinėse Amerikos Valstijose, šiaurės Jutoje, Mažojo Kotonvudo kanjone (2616 m aukštyje) Vosatčo kalnagūbryje, 42 km į pietryčius nuo Solt Leik Sičio.

Altą lanko turistai dėl čia iškrentančio puraus sniego (12,7 m per metus). Įrengtos slidinėjimo trasos. 3 km į vakarus nuo Altos yra Snouberdo slidinėjimo kurortas (įkurtas 1972 m.).

2020 m. 92,1 % gyventojų buvo baltieji, 3,5 % – lotynoamerikiečiai.

## Istorija
1866 m. įkurta Sentral Sičio (*Central City*) sidabro kasėjų gyvenvietę, 1871 m. pervadinta į Altą (ispaniškai reiškia „aukšta“). Didžiosios depresijos metais apleista, tapo miestu vaiduokliu. XX a. 4-ajame dešimtmetyje Alta atkurta kaip slidinėjimo kurortas.

## Šaltiniai
Voisin Triplane

**Voisin Triplane** – 1915 ir 1916 m. Prancūzijos aviacijos įmonės „Voisin“ () sukurtas eksperimentinis bombonešis – triplanas. Po 1915 m. atliktų nesėkmingų pirmojo prototipo bandymų 1916 m. buvo sukurtas antrasis prototipas su galingesniais varikliais, (indeksas „Voisin E.28“), tačiau serijiniu būdu jis nebuvo pradėtas gaminti.

## Konstrukcija ir gamyba
„Voisin 1915 Triplane“ buvo netradicinės konstrukcijos orlaivis – triplanas, kurio uodegos konstrukcija rėmėsi ne vien į fiuzeliažą, tačiau buvo papildomai prilaikoma ir nuo viršutinio sparno centrinės dalies ėjusiu balkiu. Orlaivis buvo varomas dvejais varikliais, suporuotais ir sumontuotais dvejose gondolose viduriniame sparne. Gynybinę ginkluotę sudarė dvi pabūklų pozicijos – viena lėktuvo priekyje, prieš pilotų kabiną, kita – fiuzeliaže, iš karto už sparnų. Pastaroji buvo skirta šaudymui žemyn per fiuzeliaže įrengtą angą.

Pirmasis orlaivis buvo varomas keturiais 150 AG (110 kW) galios varikliais. Bandymų metu nustačius, kad jų galia nepakankama, antroji orlaivio modifikacija (E.28) buvo aprūpinta keturiais 200 AG (150 kW) galios Prancūzijoje gamintais įmonės Hispano-Suiza varikliais. Šiame modelyje taip pat buvo naudojamas kiek pakeisto skerspjūvio fiuzeliažas.

1915 m. modelis išvystydavo 140 km/h greitį ir galėjo vežti iki 2000 kg svorio, įskaitant kurą, tepalus ir ginkluotę. Skrydžio lubos siekė 2000 m., nuotolis – iki 420 km.
## Specifikacijos (Voisin E.28)
Duomenys iš *French aircraft of the First World War*, Flight

## Išnašos
Georgensvaldė

**Georgensvaldė** (, nuo 1946 m. ***Otradnojė***, ) – kurortinė gyvenvietė Kaliningrado srities vakarinėje dalyje, Sembos pusiasalio šiaurėje, 3 km į vakarus nuo Rūsių (Svetlogorsko), šio miesto dalis. Šiaurinį pakraštį skalauja Baltijos jūra. Klimato ir purvo kurortas, yra keli viešbučiai, poilsio namai, sanatorijos.

Aptiktas Georgensvaldės pilkapynas.

## Istorija

Buvusi dvarvietė, iki II pasaulinio karo – nemažas kurortas su vyrų ir moterų maudyklėmis, kurhauzu. Vakariniame pakraštyje buvo didelio dvaro sodyba, Georgensvaldės geležinkelio stotis.

## Šaltiniai

## Nuorodos
*
Būdsargiai

**Būdsargiai** (arba ***Butsargiai***) – buvusi dvarvietė, dabar Klaipėdos miesto dalis, esanti į rytus nuo Senamiesčio. Vietovę mena Butsargių gatvė. Yra Klaipėdos Sendvario progimnazija, Malūno tvenkinys, parkas.

## Istorija

Žinomi nuo XVIII a. kaip Rumpiškės dvaro palivarkas. 1759 m. priklausė pirkliui Christofui Justui. 1783 m. dvarui suteikta Kulmo teisė. 1910 m. vietovė prijungta prie Klaipėdos.

## Gyventojai

## Šaltiniai

## Nuorodos
* 
*
Dinviečiai

**Dinviečiai** – buvęs kaimas Klaipėdos rajono savivaldybėje, 3 km į šiaurės rytus nuo Dirvupių. Dabar tai rytinė Lelių kaimo dalis, esanti 2 km į šiaurę nuo magistralės .

## Etimologija

Pavadinimas kilęs iš asmenvardžio *Dinvietis*, kuris laikomas latvišku (plg. latvišką vietovardį *Dinvieši* Kuržemėje). Pastarasis – sudurtinis iš neaiškios kilmės asmenvardžio šaknies *Din-* ir vieta ‚vieta‘.

## Istorija

Į pietus nuo kaimo buvo Paugų dvaras. XX a. pradžioje nutiestas Klemiškės–Plikių geležinkelis, kaimo šiaurės vakariniame pakraštyje įrengta Dinviečių geležinkelio stotelė. Iki II pasaulinio karo kaime buvo 25 sodybos ir nedidelis dvaras. Sovietmečiu kaimas sunaikintas.

## Gyventojai

### Žymūs žmonės
* Jurgis Brūvelaitis (1900–1995), Klaipėdos krašto veikėjas, gimęs Dinviečiuose.

## Šaltiniai

## Nuorodos
* 
*
Eduardas Jurjonas

**Eduardas Jurjonas** (g. 2004 m. gegužės 30 d.) – Lietuvos futbolininkas, gynėjas. Atstovavo įvairaus amžiaus Lietuvos jaunimo rinktinėms.

## Karjera
Nuo 2016 m. atstovavo Gargždų „Bangos“ klubui. Nuo 2017 m. vasaros rungtyniavo Nacionalinėje Futbolo Akademijoje (NFA). Nuo 2019 m. rungtyniavo Gargždų „Bangoje“.

### FK Banga
2021 m. balandžio 13 d. debiutavo A lygoje būdamas šešiolikos metų amžiaus rungtynėse prieš DFK Dainava. 

2021 m. A lygoje sužaidė trejas rungtynes, o Pirmoje lygoje dvidešimt dvi ir pasižymėjo dviem įvarčiais.

### FK Be1
Nuo 2022 m. priklausė „Be1“ akademijai. 2023 m. vasario mėn. pranešta, kad pusmečiui nuomos pagrindais futbolininkas skolinamas „Salernitana“ jaunimo komandai (Italija). 2024 m. pusmečiui nuomos pagrindais buvo paskolintas „Kalamata“ Klubui (Graikija).

2024 m. sezone atstovaudamas Jonavos „Be1“ per 15 rungtynių įmušė 5 įvarčius, atliko 5 rezultatyvius perdavimus. 

### FK Kauno Žalgiris
2025 m. sausio 7 d. tapo žinoma, kad futbolininkas persikėlė į FK Kauno Žalgiris.

2025 m. vasario 28 d. oficialiai debiutavo Lietuvoje A lygos rungtynėse prieš Alytaus „Dainavą“. Kauniečiai nugalėjo alytiškius rezultatu 3-1. Futbolininkas rungtynes pradėjo ant atsarginių suolelio, o 83 minutę pasirodė aikštėje po keitimo.

2025 m. liepos 21 d. užsidirbo raudoną kortelę A lygos rungtynėse prieš Alytaus „Dainavą“. Šiose rungtynėse 24 min. kauniečiai liko mažumoje, kai iš aikštės buvo pašalintas Eduardas Jurjonas, tačiau pirmojo kėlinio pabaigoje pasižymėjo Valdas Paulauskas, o susitikimo pabaigoje pasižymėjo Nosa Edokpolor ir Dejan Georgijevič (nuo 11 metrų žymos), o kauniečiai sutriuškino alytiškius rezultatu 3-0.

2025 m. rugsėjo 15 d. pelnė savo pirmąjį įvartį A lygos rungtynėse prieš FK Riteriai. Susitikimą pradėjo kaip atsarginis, o aikštėje pasirodė 27 min. po priverstinio keitimo vietoje Nosa Edokpolor. Eduardas Jurjonas pasižymėjo tiksliu smūgiu rungtynių pabaigoje (84 min.) ir baigė varžovų triuškinimą. FK Kauno Žalgiris namų aikštėje sutriuškino Vilniaus „Riterius“ rezultatu 6-1.

## Statistika
; A lygos statistika

Spalvų reikšmės: 
: rungtyniavo A lygoje;

## Rinktinės
Buvo kviečiamas į įvairaus amžiaus Lietuvos jaunimo rinktines.

2023 m. pakviestas į Lietuvos U-21 rinktinę, debiutavo  prieš Islandijos U-21.

## Pasiekimai
;  su FK Kauno Žalgiris
* **[[A lyga|A lygos]] čempionas:** 2025 m.

; Asmeniniai įvertinimai
* TBA

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Jonathan Mulder

**Jonatanas Mulderis** (*Jonathan Mulder*; g. 2002 m. sausio d.) – Nyderlandų ir Izraelio pilietybes turintis futbolininkas, gynėjas. Kitados atstovavo Izraelio jaunimo rinktinėms.

## Karjera
Gimė Nyderlanduose, tačiau šeima netrukus persikėlė į Izraelį. Kitados atstovavo Tel Avivo „Maccabi“ jaunimo akademijai. Trylikos metų amžiaus grįžo į Nyderlandus, kur priklausė Amsterdamsche ir AZ klubų jaunimo struktūroms. 2020 m. pasirašė sutartį su Hagos ADO klubu. Kartu su broliu Michael Mulder rungtyniavo ADO U-21 komandoje.

Profesionalo karjerą pradėjo ADO Den Haag klube (Nyderlandai). Debiutines rungtynes „Eredivisie“ sužaidė būdamas 18 metų amžiaus prieš Amsterdamo „Ajax“ klubą.

2022 m. vasarą perėjo į SC Telstar. 2022–2023 m. sezone Eerste divisie (II pakopa) sužaidė dvidešimt devynerias rungtynes ir pelnė vieną įvartį. 2023 m. vasario 3 d. pelnė įvartį rungtynėse prieš De Graafschap ir svariai prisidėjo prie pergalės minimalia persvara 1-0.

Nuo 2023 m. vasaros priklausė TOP Oss. Atstovaudamas šiam klubui sužaidė 40 rungtynių Eerste divisie (II pakopa).

2025 m. sausio 8 d. pranešta, kad futbolininkas atstovaus „Hegelmann“ klubui. 2025 m. kovo 1 d. oficialiai debiutavo Lietuvoje A lygos rungtynėse prieš Gargždų „Bangą“. Futbolininkas pasirodė startinėje sudėtyje.

2025 m. liepos 7 d. oficialiai pranešta, kad futbolininkas palieka „Hegelmann“ klubą. Parduotas „Slovacko“ (Čekija).

## Statistika
; A lygos statistika

Spalvų reikšmės: 
: rungtyniavo A lygoje;

## Rinktinės
Kitados atstovavo Izraelio jaunimo U-17 ir U-21 rinktinėms. 2019 m. pakviestas į U-17 rinktinę, kur debiutavo rungtynėse prieš Baltarusijos bendraamžius. 2023 m. žaidė U-21 rinktinėje.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Būtasis kartinis laikas

**Būtasis kartinis laikas** – gramatinis laikas, kurio pagrindinė reikšmė – nurodyti praeityje vykusį nesikartojantį veiksmą.

Anot kai kurių autorių, yra tik vienas būtasis laikas: būtasis kartinis ir būtasis dažninis laikai iš tiesų yra ne laikai, o skirtingos veikslo ir atliktų veiksmų skaičiaus formos.

Būtasis kartinis laikas lietuvių kalboje priešinamas su būtuoju dažniniu laiku, kuris nurodo praeityje vykusį besikartojantį veiksmą. Vis dėlto būtasis kartinis laikas taip pat gali reikšti pakartotą veiksmą, tačiau tokiu atveju turi būti nurodytas tikslus arba apytikslis veiksmų skaičius: *Ji tris kartus <u>pabeldė</u> į duris. Praeitą vasarą keletą kartų <u>važiavome</u> prie ežero*. Būtasis dažninis laikas, priešingai, pasižymi neapibrėžtumu, nekonkretumu ir rodo kartotinį tęstinį veiksmą: *Ji <u>belsdavo</u> į duris, kol <u>atidarydavo</u>. Anksčiau <u>važiuodavome</u> atostogauti prie jūros.* Apskritai būtasis kartinis laikas dažniausiai reiškia praeityje vykusį vieno karto veiksmą: *Tą vakarą mudu <u>ėjome</u> namo. <u>Atėjo</u> žiema ir <u>nugrindė</u> tiltus per ežerus.*

Būtojo kartinio laiko įvykio veikslas vartojamas apibendrintų laikų situacijoje tik tada, kai specialiai reikia pabrėžti kartojamo veiksmo vieno karto svarbą: *O jei kuomet <u>išgirdo</u> nuo vyro rūstesnį žodį, tuojau nulėkusi <u>parsivedė</u> motiną.*

Antrinė būtojo kartinio laiko reikšmė – tam tikrame kontekste įvardyti būsimą arba galimą veiksmą: *Paprašyk padaryti tokius račiukus, kad <u>įsisėdai</u>, <u>pagalvojai</u> ir, kur nori, be arklio <u>nuvažiavai</u>*.

## Išnašos
Oltonas (Ilinojus)

**Oltonas** () – miestas Jungtinėse Amerikos Valstijose, pietvakarių Ilinojuje, Madisono apygardoje, Misūrio kairiajame krante, netoli santakos su Misisipe, 30 km į šiaurę nuo Sent Luiso (jo aglomeracijoje). Yra tiltas per Misūrio upę (kelias į Sent Luisą), ateina geležinkelio atšaka. Ginkluotės gamyba, plieno apdirbimo, naftos perdirbimo, stiklo gamybos įrengimų pramonė. Per Oltono upių uostą išvežami javai, naftos produktai, akmens anglys. Įsikūrę kazino.

Veikia Pietų Ilinojaus universiteto odontologijos mokykla, koledžas (nuo 1970 m.). Veikia istorijos ir meno muziejus (nuo 1971 m.). Paminklas aboliucionistui Eladžei P. Lavdžojui, paminklai A. Linkolnui ir S. A. Dalgasui (Oltonas buvo Linkolno–Daglaso debatų vieta), tikro dydžio paminklas iš Oltono kilusiam vienam aukščiausių pasaulio žmonių Robertui Peršingui Vadlou (ūgis siekė 2,7 m). Ant Misisipės skardžio nupieštas indėnų mitinis Piasos paukštis. Šalia – Dviejų Upių nacionalinis laukinės gamtos draustinis ir Pero Marketo valstijos parkas.

2020 m. 63,2 % gyventojų buvo baltieji, 26,7 % – afroamerikiečiai, 2,6 % – lotynoamerikiečiai, 0,7 % – azijiečiai, 5,9 % – mišrios kilmės.

## Istorija
Oltonas įkurtas 1818 m. žemių supirkinėtojo Rafuso Istono kaip perkėlos per Misūrį vieta. Netrukus išsiplėtojo į svarbų upių uostą. 1833 m. Oltone atidarytas pirmasis kalėjimas Ilinojuje, jame kalinti konfederatai. Miestas nuo 1837 m. Nuo XIX a. pab. pradėta plėtoti ginkluotės gamyba.

## Šaltiniai
Seryras

**Seryras** – akmenuota dykuma Šiaurės Afrikos (Sacharos) duburiuose, kur slūgso senovinis aliuvis, susidariusi kaip fizinio (insoliacinio) dūlėjimo išdava.

Šio tipo dykumos susiformuoja vidurinės Sacharos pediplenose (sudūlėjusių kalnų nuolaidžiose papėdėse), plynaukštėse, jaunose priekalnių lygumose. Pamatinių uolienų skalda slūgso paviršiuje, žemiau – kompaktiškas smėlis arba smiltainis, užvis žemiausiai – druskožemiai.

Seryrai supa Achagaro ir Tibesčio kalnynus, Airo, Enedžio bei Iforaso plynaukštes. Libijos pietryčiuose plyti didžiausias plotu Kalanšiju seryras.

## Išnašos
Virbalio stoties mūšis

**Virbalio (geležinkelio) stoties mūšis** () – 1914 m. rugpjūčio 2 d. (kitose šaltiniuose – rugpjūčio 3 d.) (rugpjūčio 15 d. pagal Julijaus kalendorių) Virbalio geležinkelio stoties apylinkėse įvykęs Vokietijos Imperijos ir Rusijos Imperijos karinių pajėgų susirėmimas, vienas didžiausių pirmųjų Pirmojo pasaulinio karo mūšių.

Mūšis buvo Vokietijos pajėgų ataka prieš pasienyje buvusios Virbalio geležinkelio stoties apylinkėse besitelkusias ir invazijai į Rytprūsius besirengusias Rusijos imperijos kariuomenės pajėgas. Nors karas vyko tik antrą ar trečią dieną, bent Rusijos pajėgos jau intensyviai judėjo link sienos. Po Pirmojo pasaulinio karo Sovietų Sąjungoje išleistuose darbuose teigiama, kad vokiečių pajėgas sudarė 10 tūkst. karių, nuo kurių gynėsi apie 2,5 tūkst. dydžio rusų kariuomenės pajėgos. Vokiečių tikslas buvo užimti ar sunaikinti Virbalio geležinkelio stotį, taip sutrikdyti Rusijos kariuomenės mobilizacijai ir pasirengimui invazijai į Vokietiją.

Vokiečiai atakavo be artilerijos paramos – po mūšio Virbalyje ir stoties apylinkėse nebuvo didesnių sugriovimų. Užsimezgusiame mūšyje rusų pajėgoms pavyko atremti vokiečių puolimą. Rusų šaltiniuose nurodoma, kad vien jų kavalerija nukovė 200 ir į nelaisvę paėmė 17 vokiečių. Kitur nurodoma, kad vokiečių nuostoliai buvo „dideli“. Nepavykus atakai vokiečiai per Lieponos upę pasitraukė atgal į Eitkūnus. Rusų pajėgos jų nepersekiojo.

Po šių kautynių stambesnių susirėmimų Virbalio apylinkėse nevyko iki rugpjūčio 15 d. kai Rusija pradėjo plataus mąsto invaziją į Rytprūsius.

## Šaltiniai

* 1-й бой – Сталупенен. Pyсская армия в Первой мировой войне
* 
* 
* 

## Išnašos
Messtischblatt

**Messtischblatt** (arba *Meßtischblatt*, dgs. *Messtischblätter, Meßtischblätter*; taip pat vadintas *Topografische Karte*) – Vokietijos imperijos, vėliau – Vokietijos Reicho išleista topografinių žemėlapių serija. Žemėlapius 1821–1945 m. leido įvairios Prūsijos ir Vokietijos kartografinės valdybos, taip pat kariuomenės generalinis štabas.

## Aprašymas

*Messtischblatt* tipo žemėlapių pradininku laikomas 1821–1829 m. Prūsijos kariuomenės Generalinio štabo viršininkas Karl Freiherr von Müffling (1775–1851). Klaipėdos kraštas tokio tipo žemėlapiais pradėtas padengti 1834 m. Antrosios kartos žemėlapiai sudaryti 1860–1862 m. Po 1880 m. pradėti leisti trečiosios kartos žemėlapiai, po to 1919–1931 m. jie vėl atnaujinti. Paskutinė laida su atnaujinimais išleista II pasaulinio metais 1939–1945 m.

## Šaltiniai

## Nuorodos
* Igrek.amzp.pl
Mažasis Valdekas

**Mažasis Valdekas** (, nuo 1946 m. ***Novosiolkai***, ) – gyvenvietė Kaliningrado srities pietinėje dalyje, Bagrationovsko rajone, 4 km į pietus nuo Apušvangio.

## Istorija

Apušvangio ir Almenhauzeno apylinkėse buvo keletas gyvenviečių Valdeko pavadinimu – Didysis Valdekas, Naujasis Valdekas, taip pat Mažasis Valdekas, kuriame buvo dvarvietė.

## Šaltiniai

## Nuorodos
*
Patoliai (Osokinas)

**Patoliai** (arba ***Patuliai***; , nuo 1946 m. ***Osokinas***, ) – gyvenvietė Kaliningrado srities pietinėje dalyje, Bagrationovsko rajone, 4 km į pietryčius nuo Apušvangio.

## Istorija

Minimi nuo 1351 m., senovėje buvo svarbi prūsų šventvietė, sunaikinta kryžiuočių. 1400 m. pastatytas vienuolynas. XIX–XX a. pro kaimą nutiestas Karaliaučiaus–Girdavos geležinkelis, buvo dvaras. Sovietmečiu dvaro sodyba suniokota.

## Šaltiniai

## Nuorodos
*
Kaukaras

**Kaukaras** (, nuo 1946 m. ***Korobovas***, ) – gyvenvietė Kaliningrado srities šiaurinėje dalyje, Nemano rajone, 5 km į pietryčius nuo Ragainės, kairiajame Nemuno krante, į vakarus nuo Eisulių. Ant Nemuno kranto stūkso Kaukaro piliakalnis.

## Istorija

1276 m. ant Kaukaro piliakalnio stovėjusią pilį užėmė kryžiuočiai. Pasakojama, kad pilyje gyvenęs kunigaikštis Kaukaras su dukra Eisule.

## Šaltiniai

## Nuorodos
*
Alta (reikšmės)

**Alta** gali reikšti:
* Alta – miestas Norvegijoje;
* Alta – kurortas JAV, Jutoje;
* Alta – mažas miestas JAV, Ajovoje;
* Alta – upė Ukrainoje;
* Alta arba Altaelva – upė Norvegijoje.
Patoliai

**Patoliais** vadinamos gyvenvietės Kaliningrado srityje:
* Patoliai (Osokinas) Bagrationovsko rajone;
* Patoliai (Lozovojė) Gvardeisko rajone.
Tytuva

**Tytuva** – upė Lietuvoje, daugiausia Kelmės rajone; Lapišės dešinysis intakas (Dubysos baseinas). Išteka iš Bridvaišio ežero šalia Tytuvėnų, teka į pietvakarius, toliau per Tytuvėnų miškus į pietus. Įteka Lapišėn 10,1 km nuo jos žiočių, šalia Pumpurų kaimo Raseinių rajone.

Turi kelis bevardžius intakus. Beveik visa vaga ištiesinta.

Prie Tytuvos įsikūrę Tytuvėnai ir Patytaukys.

## Etimoogija
Upėvardžio *Týtuva* etimologija neaiški: vienur sieta su žodžiu *ti̇̀tnagas* ir šaknimi *tit-, tyt-*, kuri galėjusi reikšti šviesumą (plg.  'diena' ar pan.,  'nuodėgulis, pliauska',  'diena, saulė'), kitur šaknis **tī-* gretinta su slavų **tina*, **timen* ('bala'). Nuo upelio kilęs Tytuvėnų miesto vardas.

## Šaltiniai
Mažėnų koplyčia

**Mažėnų koplyčia** – koplyčia, veikianti Ignalinos rajone, Naujojo Daugėliškio seniūnijoje, Mažėnuose, netoli kelio . Koplyčia įsikūrusi vienose iš patalpų, pritaikytų atlikti religines apeigas sovietmečiu statytame pastate.

Mažėnų koplyčia priklauso Gedžiūnėlių Švč. Mergelės Marijos Sopulingosios parapijai. Kas antrą šeštadienį laikomos šv. Mišios. 

1996 m. administraciniame pastate buvo įrengta koplyčia. 1997 m. priešais ją pastatyta ąžuolinė skulptūra „Angelas“, kurią išdrožė vietos tautodailininkas Teofilis Patiejūnas.  Atidengimo metu skulptūrą pašventino klebonas Jonas Kardelis (1941–2020). Medžio kūrinys pastatytas Mažėnų gyventojų ir seniūnijos pastangomis, skirtas vietos bendruomenei, jos dvasingumo stiprinimui.

## Šaltiniai

## Nuorodos

* Ignalinos rajono sakralas *sakralas.lt*
Medeišių kapinių koplyčia

**Medeišių kapinių koplyčia** – koplyčia, stovinti Medeišių kaime, Dūkšto seniūnijoje,  Ignalinos rajone, 6 km į pietus nuo Rimšės. Kapinės su medine koplyčia įsikūrusios lapuočiais medžiais apaugusiame kalnelyje prie kelio . Kapinės užima 0,19 ha plotą.

Koplyčia stovi aukščiausioje kapinių dalyje, senų akmeninių antkapių apsuptyje. Medinis pastatas suremontuotas, apkaltas vertikaliomis lentomis su lentjuostėmis. Koplyčia stačiakampio plano, dengta dvišlaičiu stogu, stovi ant paaukštinto (rekonstruoto) pamato. Stogo priekiniame kraige įtaisytas keturkampio plano atviras bokštelis su varpu. Varpinės ir galinio kraigo smailės vainikuotos geležiniais kryžiais ant šalmo formos postamentų. Medinės įėjimo durys stačiakampės, vienvėrės, įtaisytos priekiniame fasade.

Išlikęs Medeišių koplyčios piešinys, 1949 m. atliktas juodu tušu ant popieriaus. Tuomet pavaizduota siaura, aukšta koplyčia iš lentų, su durimis, dvišlaičiu stogu ir metaliniu kryžiumi (aut. Stasys Šarka).

## Šaltiniai

## Nuorodos

* Ignalinos rajono sakralas *sakralas.lt*
2023–2024 m. Qatar Stars League

**2023–2024 m. Qatar Stars League** – Kataro aukščiausiosios futbolo lygos 2023–2024 m. sezonas, prasidėjęs 2023 m. rugpjūčio 16 d., baigęsis 2024 m. balandžio 28 d.

## 2023–2024 m. Kataro futbolo čempionatas
* **Qatar Stars League** – aukščiausioji futbolo lyga. Dėl rėmimo sutarčių dar vadinama **Expo Stars League**, buvo 50-asis aukščiausio lygio futbolo čempionatas Katare.
* 2023–2024 m. **Qatar Stars League** dalyvavo 12 ekipų. Al Duhail gynė čempionų titulą.
### Galutinė komandų rikiuotė
* Al Sadd tapo šalies čempionais. 

*  Akram Afif, „Al Sadd“ klubui atstovaujantis futbolininkas, pelnęs 26 įvarčius per sezoną, tapo rezultatyviausiu lygos žaidėju.

## Pereinamosios rungtynės

----

* Al-Shahania nugalėjo varžovus rezultatu 3-1 ir pateko į 2024–2025 m. Qatar Stars League.  
----

## Išnašos

## Nuorodos
* 2023–2024 m. Qatar Stars League (RSSSF)
* Soccerway 2023–2024 m. Qatar Stars League
* Transfermarkt *(Naujausi sezonai)*
Oltonas (Anglija)

**Oltonas** () – miestas Jungtinėje Karalystėje, pietų Anglijoje, Hampšyre, šalia Vėjaus upės ištakų, 29 km į šiaurės rytus nuo Vinčesterio. Praeina Londono–Vinčesterio plentas ir geležinkelis. Gaminamas alus, apylinkėse auginami apyniai. Oltone yra Šv. Lauryno bažnyčia (vėlyvoji gotika, su normanišku bokštu), Egaro gramatinė mokykla (įkurta 1655 m.), botaniko Viljamo Kurtiso (gimė Oltone 1746 m.) muziejus, įvairūs kiti karaliaus Jurgio laikų statiniai.

Oltono apylinkėse yra lordo Treloaro ortopedinė ligoninė, Šv. Pauliaus ordino vienuolynas (XX a., Holiborno kaime), namas Čotono kaime, kur 1809–1817 m. gyveno rašytoja Džeinė Ostin.

## Istorija
Oltonas (kaip *Aoltone*) minimas Paskutiniojo Teismo dienos knygoje. 1101 m. pasirašyta Oltono sutartis tarp Henriko I ir jo brolio Roberto II.

## Šaltiniai
Oltonas

**Oltonas** () gali reikšti:
* Oltonas – miestas Anglijoje;
* JAV:
** Oltonas – miestas Ilinojuje;
** Oltonas – miestas Teksase;
** Oltonas – miestas N. Hampšyre;
** Oltonas – miestas Ajovoje;
** Oltonas – mažas miestas Misūryje;
** Oltonas – mažas miestas Kanzase;
* Oltonas – kelios smulkios gyvenvietės Anglijoje, Kanadoje, Australijoje, N. Zelandijoje;
* Oltono nacionalinis parkas – Australijoje.
Taujūnų kapinių koplyčia

**Taujūnų kapinių koplyčia**, dar vadinama *varpine* – koplyčia, stovinti Ignalinos rajone, Naujojo Daugėliškio seniūnijoje, Taujūnų kaime, šalia Seniškio II, 3,5 km į šiaurės rytus nuo Naujojo Daugėliškio. Medinė koplyčia įsikūrusi kaimo kapinėse, šiaurinėje kelio  pusėje. Kapinės užima 0,3 ha plotą. Kapinių koplyčia – buvusios Seniškio bažnyčios varpinė. Aplink bažnyčią, ventoriuje, nuo seno buvo laidojama. Priešingoje kelio pusėje yra naujosios kapinės.

## Istorija

Gretimas nuo dabartinių Taujūnų kaimo Seniškis – buvęs bažnytkaimis, kuriame stovėjo Seniškio šv. Petro ir Povilo bažnyčia, veikusi kaip Daugėliškio parapijos filija. Jos statybą 1511 m. fundavo našlė Barbora Narbutavičienė (Goštautaitė) su sūnumis Kristupu ir Motiejumi. Pagal 1522 m. prelato Jono Albinoso vyskupijos bažnyčių aprašymą, buvo Seniškio bažnyčia, kuri stovėjo dabartinio Taujūnų kaimo teritorijoje. 1915 m. medinė Seniškio bažnyčia sudegė ir nebuvo atstatyta. Kartu nukentėjo šventoriuje stovėjusi varpinė, dingo joje kaboję varpai.

Apie 1989 m. vietos gyventojas Petras Kamarauskas, dirbęs rajono statybinėje organizacijoje (RSO), iškėlė iniciatyvą atstatyti Taujūnų kapinėse stovėjusią apgriuvusią, avarinės būklės senąją varpinę. Ji buvo trijų tarpsnių, o ant viršaus – gandralizdis. Buvo gautas kranas kėlimo darbams, atlikti betonavimo, medienos pjovimo, vežimo, statymo, darbai. Rekonstruotas statinys vėliau buvo apskardintas, perdažytas. Viduje įrengta koplyčia, pastatytas nedidelis altorius.

## Šaltiniai

## Nuorodos
* Ignalinos rajono sakralas *sakralas.lt*
Apotropėjus

**Apotropėjus** (iš  – 'nukreipiantis nelaimę') – daiktas arba veiksmas, kaip tikima, galintis magiškai apsaugoti žmogų, jo nuosavybę nuo pikto, anapusinių jėgų (demonų, vaiduoklių), burtų, nelaimingo nutikimo. Gausiai naudoti pirmykštėse bendruomenėse.

Apotropėjais laikomi visokie daiktai, kurie gali sužeisti, kelia pasibjaurėjimą, sudaro kliūtį prieiti ir pan., taip pat ritualinio pobūdžio veiksmai ir apeigos, kaip antai kaimo aparimas, peilio mėtymas į siaučiantį vėją, riksmai mušant būgną.

## Išnašos
Varniai (reikšmės)

**Varniai** gali reikšti gyvenvietes:

## Lietuva
* Varniai, miestas Telšių rajone;
* Varniai, buvęs kaimas, dabar esantis Kauno miesto teritorijoje.

## Rusija

Kaliningrado srityje:
* Varniai (Sobolevas) Černiachovsko rajone.
2023–2024 m. Kuveito Premjer lyga

**2023–2024 m. Kuveito Premjer lyga** – Kuveito aukščiausiosios futbolo lygos 2023–2024 m. sezonas. Prasidėjo 2023 m. rugpjūčio 24 d., o baigėsi 2024 m. gegužės 27 d.

## Dalyviai

## Turnyrinė padėtis
### I etapas
; I etapas (18 turų)
* Pirmame etape dešimt komandų sužaidė du ratus, po 18 rungtynių. 
* Šešios geriausios komandos pateko į stipriųjų grupę ir tęsė kovas dėl apdovanojimų, o keturios prasčiausios kovojo dėl išlikimo.

### II etapas
; Stipriųjų grupė
* Stipriųjų grupėje šešios geriausios pirmojo etapo komandos kovojo dėl apdovanojimų ir vietų Azijos žemyno turnyruose.
; Silpnųjų grupė
* Silpnųjų grupėje dėl išlikimo Premjer lygoje kovojo keturios prasčiausios pirmojo etapo komandos.

## Išnašos

## Nuorodos
* RSSSF duomenų bazė – 2023–2024 m. sezonas
* SOCCERWAY – Kuwait Premier League
Hamza Khabba

**Hamza Chaba** (حمزة خابة; g. 1996 m. birželio 9 d.) – Maroko futbolininkas, puolėjas. Atstovavo Maroko U-20 rinktinei.

## Klubinė karjera
Profesionalo karjerą pradėjo gimtinėje AS FAR klube. Rabato klubui priklausė 2015–2019 m., o 2017–2018 m. nuomos pagrindais buvo perleistas OC Safi.

2019 m. persikėlė į Safio klubą. 2019–2022 m. atstovavo OC Safi ir per tą laiką Maroko čempionate pasižymėjo 22 įvarčiais.

Nuo 2022 m. priklausė „Al-Arabi“ klubui (Kuveitas). 2022–2023 m. nuomos pagrindais perleistas Kasablankos „Radža“ (Marokas) klubui. 2023 m. balandžio 1 d. Maroko klubas rezultatu 3–1 nugalėjo Simba SC (Tanzanija) 2022–2023 m. CAF Champions League turnyre. Hamza Chaba šiose rungtynėse pasižymėjo įvarčiais du kartus: pelnė pirmąjį susitikimo įvartį 44 minutę, o vėliau (70 min.) realizavo 11 metrų baudinį ir vėl persvėrė rezultatą marokiečių naudai (2-1). 

2023–2024 m. žaidė „Al-Arabi“ klube ir pelnęs 21 įvartį tapo rezultatyviausiu 2023–2024 m. Kuveito Premjer lygos žaidėju.

2025 m. vasarą grįžo į AS FAR (Marokas).

## Pasiekimai
;  Kasablankos „Radža“
*  **Finalininkas**: 2022 m. Maroko futbolo taurė;

;  „Al-Arabi“
*  **Antroji vieta (1):** 2023–2024 m.

## Išnašos

## Nuorodos
* LIVESCORE
*
Vasaknų akmuo

**Vasaknų akmuo** – išskirtinis, saugomas riedulys Zarasų rajono savivaldybėje, Dusetų seniūnijoje, Vasaknų kaime, už 0,4 km į vakarus nuo kelio , pasukant ties sodybomis Sudeikių g. 1 ar nr. 9 šalutiniu keliu pro tvenkinį link miško. Akmuo guli miške, už 120 m nuo
pamiškės. Patenka į Zarasų miškų urėdijos Dusetų girininkijos (419 kv., 31 skl.) teritoriją.

Valstybės saugomas geologinis gamtos paveldo objektas pagal Aplinkos ministro 2016 m. vasario 8 d. Nr. D1-88 nutarimą.

## Istorija

Akmuo aptinkamas Vasaknų žuvininkystės ūkio teritorijoje, pušimis apaugusioje kalvoje. Jo matmenys siekė 3,2 x 2 x 1,1 m. 1964 m. akmuo paskelbtas gamtos paminklu, 1985 m. priskirtas prie respublikinės reikšmės paminklų.

1989 m. duomenimis, riedulio stovis buvo vertinamas kaip palyginti geras, dalis jo buvo apsamanojusi, paviršius stipriai padūlėjęs. Riedulį sudaranti uoliena – amfibolinis biotitinis granitas (rapakivis). Supanti aplinka natūrali – priemolingas kalvotas duburiuotas reljefas. Riedulys gulėjo pakilumos šlaitelio viršutinėje ir krūmais neapaugusioje dalyje (nelygioje aikštelėje), tačiau stelbiamoje vešlių pievažolių, dilgėlių, varnalėšų, aviečių. Ant iškilesnės vietos už 2 m nuo paminklinio riedulio augo 35 cm skersmens pušis, toliau – dvikamienis beržas ir daugiau pušų, nedidelis šermukšnis. Šalia riedulio, į vakarus ir pietvakarius, esančioje drėgnoje tarpkalvėje vešėjo brandus alksnynas. Arti riedulio pakrūmėse buvo gausu buitinių šiukšlių.

## Riedulio duomenys

## Šaltiniai

## Nuorodos

* Valstybės saugomų gamtos paveldo objektų Zarasų rajone sąrašas *zarasai.lt* 2024/11
* Atrask Lietuvos saugomas teritorijas. Vasaknų akmuo *saugoma.lt*
Gremiačė

**Gremiače** vadinamos Rusijos gyvenvietės:
* Kaliningrado srityje:
** Beržkalnis Černiachovsko rajone;
** Bildžiūnai Oziorsko rajone.
Bildžiūnai

**Bildžiūnai** (, nuo 1936 m. *Bindschuhnen*, nuo 1938 m. *Bindemark*, nuo 1946 m. ***Gremiačė***, ) – buvęs kaimas Kaliningrado srityje, Oziorsko rajone, 8 km į šiaurės rytus nuo Darkiemio.

## Istorija

Kaimas priklausė Klikučių parapijai. Sovietmečiu sunyko.

## Šaltiniai

## Nuorodos
*
Igarių riedulynas

**Igarių riedulynas** – riedulynas, plytintis Igarių kaime, Skuodo rajone.

Labai gausių riedulių santalkų, kurios yra dešiniajame ledyno tirpsmo vandenų latako krante, išardytų morenų zonoje, plotas siekia maždaug 10,5 ha. Esama visokio dydžio akmenų, tačiau didžiumos jų skersmuo siekia 0,4–1,0 m (yra paskirų 2–2,5 m skersmens riedulių), dominuoja kristaliniai rieduliai. Didžioji dalis akmenų ten pat riogso nuo paskiausio ledynmečio, sukloti 12-13 tūkst. metų iki mūsų dienų, kai traukėsi ledyno pakraštys. Akmenis ledynas atgabeno iš Vakarų Suomijos, Švedijos, Baltijos dugno uolienų masyvų.

Riedulyne yra vadinamųjų krūsnių (tvorų, sukrautų iš riedulių), kurios liudija apie senovinę žemdirbystę.

## Išnašos